**1.2 วิสัยทัศน์**

**วิสัยทัศน์**

มุ่งสู่องค์กรที่เป็นเลิศและยั่งยืน ด้านการให้บริการและบริหารจัดการน้ำประปา

**ภารกิจและหน้าที่**

1. สำรวจ จัดหาแหล่งน้ำดิบและจัดให้ได้มาซึ่งน้ำดิบ
2. ผลิต จัดส่งและจำหน่ายน้ำประปา ทั่วประเทศ ยกเว้น กรุงเทพฯ นนทบุรี และสมุทรปราการ
3. ดำเนินธุรกิจอื่นที่เกี่ยวข้องหรือ ต่อเนื่องกับธุรกิจการประปา

**ค่านิยม**

“มุ่ง-มั่น-เพื่อปวงชน-สู่ความยั่งยืน”

(มุ่งเน้นคุณธรรม มั่นใจคุณภาพ เพื่อสุขของปวงชน สู่องค์กรที่ยั่งยืน)

|  |  |  |  |
| --- | --- | --- | --- |
| **มุ่งเน้นคุณธรรม** | **มั่นใจคุณภาพ** | **เพื่อสุขของปวงชน** | **สู่องค์กรที่ยั่งยืน** |
| 1. ปฏิบัติตามกฎหมายและ มีจริยธรรม 2. ปฏิบัติหน้าที่ด้วยความซื่อสัตย์ และโปร่งใส 3. ปกป้องรักษาผลประโยชน์ ขององค์กร | 1. ควบคุมคุณภาพการทำงานและสร้างมูลค่าเพิ่ม 2. บริหารจัดการความเสี่ยงและมุ่งเน้นผลสำเร็จของงาน 3. ก้าวทันเทคโนโลยีดิจิทัลและสารสนเทศ 4. สื่อสารอย่างมีประสิทธิภาพเพื่อผลสำเร็จของงาน 5. พัฒนาการเรียนรู้ ความคิดสร้างสรรค์และนวัตกรรม 6. ทำงานเป็นทีม | 1. รับฟังและเข้าใจความต้องการของลูกค้าและผู้มีส่วนได้ส่วนเสีย 2. สร้างความประทับใจให้ลูกค้าและผู้มีส่วนได้ส่วนเสียทุกจุด การให้บริการ 3. มีจิตสำนึกรับผิดชอบต่อชุมชน สังคม และสิ่งแวดล้อม | 1. ปฏิบัติต่อผู้มีส่วนได้ส่วนเสียอย่างเท่าเทียมกัน 2. ส่งเสริมการมีส่วนร่วมกับผู้มีส่วนได้ส่วนเสียอย่างยั่งยืน 3. สร้างจิตสำนึกการกำกับดูแลกิจการที่ดี |

**พันธกิจ**

กปภ. เป็นหน่วยงานที่ให้บริการน้ำประปาตามพระราชบัญญัติการประปาส่วนภูมิภาค   
พ.ศ. 2522 โดยคำนึงถึงประโยชน์ของรัฐและสุขอนามัยของประชาชนเป็นสำคัญ พันธกิจหลักของการประปาส่วนภูมิภาคมี 5 ประการ ลำดับความสำคัญได้ดังนี้

1. ผลิต จัดส่ง และจำหน่ายน้ำประปาที่มีคุณภาพอย่างเพียงพอและทั่วถึง
2. สำรวจ จัดหาแหล่งน้ำดิบ
3. จัดให้ได้มาซึ่งน้ำดิบ เพื่อใช้ในการผลิต จัดส่ง และจำหน่ายน้ำประปา
4. ส่งเสริมธุรกิจประปา
5. ดำเนินธุรกิจอื่นที่เกี่ยวกับ หรือต่อเนื่องกับธุรกิจการประปา

**วัตถุประสงค์**

1. สำรวจ จัดหาแหล่งน้ำดิบ และจัดให้ได้มาซึ่งน้ำดิบ เพื่อใช้ในกิจการประปา
2. ผลิต จัดส่ง และจำหน่ายน้ำประปาทั่วประเทศในส่วนภูมิภาค และดำเนินธุรกิจอื่นที่เกี่ยวข้องหรือต่อเนื่องกับธุรกิจการประปา
3. ให้บริการและอำนวยความสะดวกต่างๆ ในการขอติดตั้งประปาให้แก่ประชาชน
4. ขยายเขตจำหน่ายน้ำประปาเพื่อให้ประชาชนมีน้ำประปาใช้อย่างทั่วถึง

**เป้าประสงค์**

กปภ. ดำเนินการถ่ายทอดยุทธศาสตร์ไปสู่การปฏิบัติ โดยแบ่งการดำเนินงานออกเป็น  
4 วัตถุประสงค์เชิงยุทธศาสตร์ และ 8 ยุทธศาสตร์ เพื่อสนับสนุนการดำเนินงานของ กปภ. ดังนี้

* วัตถุประสงค์เชิงยุทธศาสตร์ที่ 1 สร้างความเข้มแข้งและรักษามาตรฐานของระบบประปา ประกอบด้วย 3 ยุทธศาสตร์ ได้แก่
* ยุทธศาสตร์ที่ 1 พัฒนาระบบการผลิตให้เพียงพอและได้มาตรฐาน
* ยุทธศาสตร์ที่ 2 บริหารจัดการน้ำสูญเสีย
* ยุทธศาสตร์ที่ 3 สร้างความคุ้มค่าในการลงทุน
* วัตถุประสงค์เชิงยุทธศาสตร์ที่ 2 สร้างความมั่นคงและยั่งยืนให้กับองค์กร โดยใช้ทรัพยากร  
  อย่างมีประสิทธิภาพ รวมทั้งคำนึงถึงสังคมและสิ่งแวดล้อม ประกอบด้วย 3 ยุทธศาสตร์ ได้แก่
* ยุทธศาสตร์ที่ 4 ยกระดับการบริหารจัดการองค์กร
* ยุทธศาสตร์ที่ 5 สร้างความยั่งยืน
* ยุทธศาสตร์ที่ 6 สร้างคุณค่าด้วยดิจิทัลเทคโนโลยีและนวัตกรรม
* วัตถุประสงค์เชิงยุทธศาสตร์ที่ 3 สร้างความพร้อมของบุคลากรในการขับเคลื่อนองค์กรประกอบด้วย 1 ยุทธศาสตร์ ได้แก่
* ยุทธศาสตร์ที่ 7 บริหารและพัฒนาบุคลากร
* วัตถุประสงค์เชิงยุทธศาสตร์ที่ 4 ยกระดับความผูกพันและสร้างประสบการณ์ที่ดีแก่ลูกค้า ประกอบด้วย 1 ยุทธศาสตร์ ได้แก่
* ยุทธศาสตร์ที่ 8 สร้างความผูกพันของลูกค้า

**แนวนโยบายผู้ถือหุ้นภาครัฐ (Statement of Direction : SOD)**

กระทรวงการคลังได้ประสานกับกระทรวงมหาดไทยในฐานะกระทรวงเจ้าสังกัด และหน่วยงาน  
ที่เกี่ยวข้อง เช่น สำนักงานนโยบายเศรษฐกิจและสังคมแห่งชาติ (สศช.) ฯลฯ เพื่อสรุปแนวนโยบายของรัฐต่อรัฐวิสาหกิจ ที่จะใช้เป็นแนวทางในการกำกับดูแล และชี้ประเด็นที่ กปภ. ควรให้ความสำคัญและเร่งดำเนินการ

แนวนโยบายสำหรับรัฐวิสาหกิจในภาพรวม

เป็นกลไลขับเคลื่อนยุทธศาสตร์ทางเศรษฐกิจ และสังคมของประเทศบนพื้นฐานการดำเนินงานที่มีประสิทธิภาพตามหลักธรรมาภิบาล

แนวนโยบายสำหรับรัฐวิสาหกิจในสาขาสาธารณูปการ

ตอบสนองความต้องการขั้นพื้นฐานและส่งเสริมการยกระดับคุณภาพชีวิตของประชาชน รวมถึงพัฒนาอสังหาริมทรัพย์ให้เกิดประโยชน์สูงสุด

แนวนโยบายสำหรับ กปภ.

ปรับปรุงขยายโครงการระบบประปาในพื้นที่ภูมิภาคอย่างทั่วถึงและมีประสิทธิภาพ รวมถึงจัดหาและพัฒนาแหล่งน้ำดิบให้เพียงพอ และบริหารต้นทุนให้มีประสิทธิภาพ

หลักการและแนวทางการดำเนินงานตาม SOD

แผนระยะสั้น

1. ผลักดันการแยกบัญชีเชิงสังคมและเชิงพาณิชย์ให้เป็นที่ยอมรับ
2. พิจารณาแหล่งเงินทุนนอกเหนือจากเงินงบประมาณที่คำนึงถึงความยั่งยืนขององค์กร เพื่อใช้ในการลงทุนขยายการให้บริการ
3. เร่งจัดทำแผนแม่บทการลดน้ำสูญเสียให้สอดคล้องกับการปรับระดับแรงดันน้ำที่เหมาะสม
4. พัฒนาเทคโนโลยีเพื่อเพิ่มประสิทธิภาพการให้บริการประปา และลดต้นทุนการผลิต
5. จัดทำแผนจัดหาแหล่งน้ำดิบให้ครอบคลุมพื้นที่ให้บริการ
6. สร้างความตระหนักให้ประชาชนใช้น้ำอย่างรู้คุณค่า
7. เร่งจัดทำแผนป้องกันระบบประปาและลดผลกระทบต่อการให้บริการน้ำอุปโภค ในกรณีเกิดภัยธรรมชาติ
8. พัฒนาธุรกิจที่เกี่ยวเนื่อง
9. จัดทำแผนลงทุนระยะยาว โดยประสานงานกับหน่วยงานส่วนท้องถิ่น

แผนระยะยาว

1. ร่วมจัดทำแผนยุทธศาสตร์การจัดการน้ำในภาพรวมกับหน่วยงานภาครัฐที่เกี่ยวข้อง
2. ผลักดันการจัดตั้งองค์กรกำกับดูแลกิจการน้ำในภาพรวมของประเทศ
3. จัดทำแผนการลงทุนพัฒนาระบบประปาในระยะยาว 10 ปี และประสานแผนร่วมกับองค์กรปกครองส่วนท้องถิ่น โดยกำหนดเป้าหมายที่ชัดเจน เพื่อตอบสนองความต้องการใช้น้ำของประชาชนที่ยังไม่มีน้ำใช้ได้อย่างทั่วถึงและรวดเร็วยิ่งขึ้น